Limpopo: Boer, plaaswerker vermoor | Netwerk24
Deur Charné Kemp En Ané Van Zyl 17 Augustus 2019 17:35
Volgens 'n ingeligte is Simon Malebane (61) gevind waar hy in sy huis op sy maag lê met sy hande vasgebind. Die vermoede is dat hy Vrydagnag by sy voertuig voorgelê is en toe na die huis gesleep is. Daar is hy met 'n onbekende voorwerp doodgeslaan.
Daniel Ngoagamobe (59), 'n plaaswerker wat langs die hoofhuis gebly het, is na verneem word ook vasgebind en doodgeskiet.
Dit is onbekend of Malebane se vuurwapens vermis word of gebruik is om Ngoagamobe te skiet.
Sers. Frans Mapunya, polisiewoordvoerder in Bela-Bela, het die voorval bevestig, maar kon nie meer besonderhede gee nie. Mapunya sê hy wag op terugvoer van sy kollegas wat die toneel besoek het.